درجات الكهنوت والالقاب الدينية بـالكنيسه القبطيه

درجات الكهنوت (الاكليروس) بالكنيسه القبطيه والالقاب الدينيه, و مهامه الوظيفيه:
تصغير|اسقف قبطى ارثوذوكسى
تصغير|راهب قبطى ارثوذوكسى
 البابا او البطريرك Patriarch 
هوا المسئول الاول عن الرعايه بالكنيسه القبطيه, و بيتسمى «بطريرك الاسكندريه» باعتبارها اول مدينه مصريه دخلها مارمرقس الرسول, واحد من تلاميذ المسيح,عشان يبشر بالمسيحيه.

و كلمه «بابا» من الكلمه اليونانيه «باباس» اللى معناها "اب" او "اب الآباء", يعنى رئيس كل الاساقفه و المطارنه و الكهنه و راعى الكنايس القبطيه الارثوذكسيه المصرية جوا مصر و براها.

 المطران Metropolitan 
هوا اسقف شيخ "كبير فى السن" ليه اقدميه, و بيكون فى العاده اسقف على ابرشيه منطقه بتضم شوية كنايس فى محافظه او مدينه, و كلمه "مطران" يونانيه الاصل (متروبولوتيس), و بتتكون من مقطعين "مترو" يعنى الام و "بوليتيس" يعنى مدينه, فيكون معناها «صاحب المدينه الام او الكبيره». و "المطران" ليه رتبه اداريه اعلى من مستوى الاسقف.

 الاساقفه Bishops 
هوا اصلا راهب متبتل (يعنى ما اتجوزش) بيتم اختياره علشان يترسم اسقف, و بيكون مسئول عن عدد من الكنايس فى اقليم معين او خدمة قطاع متخصص فى الكنيسه القبطيه, و كلمه "اسقف" هيا من الكلمه اليونانيه "ايبى سكوبو" ἐπίσκοπος, و معناها "ناظر من فوق" overseer او "رقيب".

 الراهب - الراهبه Monks 
هوا - او هيه - انسان حب الله و اتبع طقس و مسلك الرهبنه, يعنى البتوليه و عدم الجواز, و بيعيش الرهبان باديره مخصصه ليهم, و الراهبات ليهم اديره بعيده و مستقله عن الرهبان, و فى العاده بتكون فى الصحارى للعيش بعيد عن الضجه.

و لكل دير ليه رئيس الدير او اب, و هوا فى الغالب بيتم رسامته اسقف, و ليه نظام خاص بالرهبنه فى الكنيسه القبطيه الارثوذكسيه, و للرهبنه تلات اشكال: الاول الوحده, و بيعنى توحد الراهب بعيد عن زمايله الرهبان و العزله فى مغارته او حجرته و التعبد لله مع اعمال زراعه او غزل او غيرها.

اما النظام التانى هوه الشركه او الشراكه, يعنى يعيش مع جماعه الرهبان جوا سور واحد, بيشتركو فى صلوات يوميه و المشاركه فى الاكل , و كل واحد ليه عمل بيناسب امكاناته و مواهبه فى الدير, حسب ما يشير رئيس الدير.

اما النظام التالت فهوا نظام الجماعات, و هوا النظام اللى انشاه القديسين آمون و مقاريوس, و فيه بيعيش الرهبان فى قلالى متقاربه, و بيجتمون مع بعض يومين كل اسبوع, و هوا يعد نظام وسط بين الوحده و الشراكة.

 القساوسه - القمامصه Priests - Hegumen 
هوا بيكون واحد من الخدام بالكنيسه, كان شماس, و متجوز, الاسقف او البطريرك بيرسمه كاهن او قس عشان يرعى ابناء الكنيسه فى الامور الروحيه و الاداريه و يتطمن على رعايا الكنيسه, و كلمة "قس" كلمه يونانيه "ابريسفيتيروس", و معناها "شفيع او شيخ" و بيقابلها كلمة "كاشيشو" السريانيه و معناها "شيخ".

و الكاهن بتيسمى شيخ لاهميه وظيفته و توقير ليه لحد ولو ماكانش وصل لسن الشيخوخه, و بعد مرور سنين من خدمته بيتم ترقيته لرتبه القمصيه.

 الشمامسه Deacons 
و هما علمانيين بيتم رسامتهم بايد رجال الدين المسيحى برتب الشماسيه, و اللى بتضم خمس درجات هيا:
 الابصالتيس
 الاغنسطس
 الايبودياكون
 دياكون
 ارشيدياكون

بيساعد الكاهن فى الصلوات و بيخدم ابناء الكنيسه و بيتفقدهم بالزياره, و من الشمامسه المتجوزين و منهم المتبتلين يعنى ما اتجوزوش.

 لينكات برانيه 

 مصادر 

تصنيف:مصر
تصنيف:كنايس
تصنيف:تاريخ مصر القبطيه
تصنيف:مسيحيه